Knut Erling Sagen

Knut Erling Sagen (født 9. februar 1929, død 11. mars 2012) var en norsk diplomat.

Etter cand.jur. i 1952 tok han Utenriksdepartementets aspirantkurs i 1958, hvorpå han jobbet for Utenriksdepartementet og var stasjonert ved blant andre generalkonsulatet i Antwerpen og Norges ambassade i Roma, Norges ambassade i Ankara og Norges ambassade i Tokyo. I 1977 tok han et år på Forsvarets høyskole. Fra 1980 til 1985 var han generalkonsul i Edinburgh, og fra 1986 til 1988 var han ambassadør ved Norges ambassade i București. Han ga seg i 1994 og bosatte seg i England.

Referanser 

Norges ambassadører til Romania